Markus Weinzierl

Markus Weinzierl (s. 28. joulukuuta 1974 Straubing) on saksalainen jalkapallovalmentaja ja entinen pelaaja. Weinzierl on 180 senttimetriä pitkähttp://www.transfermarkt.co.uk/markus-weinzierl/profil/spieler/1273#subnavi. 

 Ura pelaajana 
Oikeajalkainen Weinzierl pelasi puolustajana tai keskikenttäpelaajana. Hänen uransa ensimmäinen seura oli 1. FC Passau, jota hän edusti vuodet 1993–1994 pelaten 28 ottelua ja tehden kuusi maalia. Vuodet 1995–1999 Weinzierl pelasi Bayern Münchenin organisaatiossa, pääosin seuran kakkosjoukkueessa, jossa otteluita kertyi 113 ja maaleja kymmenen. Seuran ykkösjoukkueessa Weinzierl ei pelannut otteluakaanhttp://www.transfermarkt.co.uk/markus-weinzierl/leistungsdatenverein/spieler/1273. Weinzierl lopetti uransa vuonna 2004 pelattuaan vuodet 2002–2004 SSV Jahn Regensburgissa. Hän ei pelannut Bundesliigassa yhtään ottelua, mutta 2. Bundesliigassa otteluita kertyi 53 ja maaleja yksi Stuttgarter Kickersin, SSV Jahn Regensburgin ja SpVgg Unterhachingin kanssa.

 Ura valmentajana 

Weinzierl aloitti valmennusuransa viimeisen seuransa SSV Jahn Regensburgin apulaisvalmentajana vuonna 2007. Hänestä tuli seuran päävalmentaja marraskuussa 2008. Weinzierl toimi Jahn Regensburgin päävalmentajana vuodet 2008–2012, nostaen seuran 3. Ligasta 2. Bundesligaan. Kaudeksi 2012–2013 Weinzierl siirtyi Bundesliiga-seura FC Augsburgin päävalmentajaksi Jos Luhukayn tilallehttp://www.transfermarkt.co.uk/markus-weinzierl/profil/trainer/8513. Ensimmäisellä kaudellaan seurassa Weinzierl piti Augsburgin Bundesliigassa joukkueen sijoituttua sarjan sijalle 15http://www.national-football-teams.com/club/985/2013_1/Fc_Augsburg.html. Seuraavalla kaudella Augsburg oli sarjan kahdeksas. Kaudella 2014–2015 Augsburg pelasi huikean kauden ja sijoittui lopulta Bundesliigan viidenneksi selviten mukaan Eurooppa-liigan lohkovaiheeseen. Kaudella 2015–2016 Weinzierl luotsasi Augsburgin jatkoon Eurooppa-liigan alkulohkosta, mutta tie katkesi 4–0 tappioon Tottenhamille pudotuspelien ensimmäisellä kierroksella. Bundesliigassa joukkueen menestys oli edelliskausia heikompaan ja sijoitus lopulta 12:ta. Kauden jälkeen Weinzierl siirtyi Schalken päävalmentajaksi kolmivuotisella sopimuksella.Weinzierl übernimmt Schalke 04

Weinzierlin ura Schalken peräsimessä alkoi vaisusti, kun joukkue hävisi viisi ensimmäistä Bundesliiga-otteluaan ja vajosi sarjan häntäpäähän. Lokakuun alussa otettu 2–0 voitto Borussia Mönchengladbachista johdatti Schalken seitsemän ottelun tappiottomaan putkeen, mutta muutoin kausi oli varsin epätasainen. Schalke jäi lopulta Bundesliigassa kymmenenneksi, mikä oli huonoin sijoitus kuuteen vuoteen. Eurooppa-liigassa alkulohkonsa voittaneen Schalken tie katkesi puolivälierissä AFC Ajaxia vastaan. Odotuksia heikommin sujuneen kauden jälkeen Schalken seurajohto erotti Weinzierlin tehtävistään.Schalke sack Markus Weinzierl after one season, hire Dominico Tedesco, 31

Lokakuun alussa 2018 Weinzierl palasi valmennustehtäviin, kun Bundesliigassa sijalle 18 vajonnut VfB Stuttgart teki hänen kanssaan kesään 2020 ulottuvan sopimuksen.Markus Weinzierl ist neuer Cheftrainer des VfB Weinzierl ei saanut Stuttgartin peliä kulkemaan edeltäjäänsä paremmin. Joukkue voitti hänen johdollaan neljä pelaamistaan 24 ottelusta ja juuttui putoamiskarsijan paikalle. Seurajohto erotti Weinzierlin lopulta huhtikuun lopulla, kun Bundesliigaa oli jäljellä neljä ottelukierrosta. Weinzierlin viimeisessä ottelussa Stuttgart kärsi 6–0 murskatappion FC Augsburgille.Der Fehler im System

Huhtikuussa 2021 hän palasi FC Augsburgin päävalmentajaksi.FCA part ways with Heiko Herrlich – Markus Weinzierl new head coach Weinzierlin johdolla Augsburg säilytti sarjapaikkansa kahdella perättäisellä kaudella. Kauden 2021/22 jälkeen hän jätti seuran sopimuksen päätyttyä.Markus Weinzierl leaves FC Augsburg

Lokakuussa 2022 Weinzierlistä tuli 2. Bundesliigassa häntäpäähän vajonneen FC Nürnbergin päävalmentaja.Weinzierl übernimmt das Ruder beim FCN Weinzierlin pesti päättyi potkuihin jo 20. helmikuuta 2023, kun joukkue oli sarjassa sijalle 13 vain kaksi pistettä putoamisviivan yläpuolella.1. FC Nürnberg trennt sich von Trainer Weinzierl

 Lähteet 

 Aiheesta muualla 
 Markus Weinzierl Transfermarkt-sivustolla 

 Markus Weinzierl Soccerway-sivustolla

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1974 syntyneet
Luokka:Elävät henkilöt